Propunere de REGULAMENT AL CONSILIULUI de modificare a Regulamentului de punere în aplicare (UE) nr. 102/2012 al Consiliului de instituire a unei taxe antidumping definitive asupra importurilor de cabluri din oțel originare, printre altele, din Republica Populară Chineză, extinsă la importurile de cabluri din oțel expediate, printre altele, din Republica Coreea, indiferent dacă sunt sau nu declarate ca fiind originare din Republica Coreea /* COM/2012/0228 final - 2012/0113 (NLE) */





EXPUNERE DE MOTIVE 1) Contextul propunerii 110 || · Motivele și obiectivele propunerii Prezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”) în procedura privind importurile de anumite cabluri din oțel originare din Republica Populară Chineză, extinsă la importurile de anumite cabluri din oțel expediate din Republica Coreea, indiferent dacă sunt sau nu declarate ca fiind originare din Republica Coreea. 120 || · Contextul general Prezenta propunere se înscrie în contextul punerii în aplicare a regulamentului de bază și constituie rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază. 139 || · Dispoziții în vigoare în domeniul propunerii Regulamentul (CE) nr. 1858/2005 de instituire a unor măsuri antidumping asupra importurilor de cabluri din oțel originare, printre altele, din Republica Populară Chineză. Regulamentul (UE) nr. 400/2010, de extindere a taxei antidumping definitive menționate mai sus la importurile aceluiași produs expediat din Republica Coreea. Regulamentul (UE) nr. 102/2012 de menținere a acestor măsuri, în urma unei reexaminări efectuate în perspectiva expirării măsurilor, în conformitate cu articolul 11 alineatul (2) din regulamentul de bază. 141 || · Coerența cu alte politici și obiective ale Uniunii Nu se aplică. 2) Consultarea părților interesate și evaluarea impactului || · Consultarea părților interesate 219 || Solicitanții și industria din Uniune au fost informați cu privire la constatările examinării și au avut ocazia să-și prezinte observațiile. || · Obținerea și utilizarea expertizei 229 || Nu a fost nevoie de expertiză externă. 230 || · Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, însă conține o listă exhaustivă de condiții care trebuie evaluate. 3) Elementele juridice ale propunerii 305 || · Rezumatul acțiunii propuse Prin Regulamentul (CE) nr. 1858/2005, Consiliul a instituit o taxă antidumping definitivă asupra importurilor de anumite cabluri din oțel (denumite în continuare „produsul în cauză”) originare, printre altele, din Republica Populară Chineză. Prin Regulamentul (UE) nr. 400/2010, Consiliul a extins taxa antidumping definitivă de mai sus la importurile aceluiași produs expediat din Republica Coreea. Prin același regulament, importurile efectuate de anumite societăți coreene enumerate explicit au fost scutite de această extindere a taxei. Prin Regulamentul (UE) nr. 102/2012 și în urma unei reexaminări în perspectiva expirării măsurilor, în conformitate cu articolul 11 alineatul (2) din regulamentul de bază, Consiliul a menținut aceste măsuri. Articolul 11 alineatul (4) din regulamentul de bază oferă posibilitatea producătorilor-exportatori care întrunesc anumite criterii să fie scutiți de la taxa reziduală și să obțină o marjă individuală de dumping (denumită în continuare „tratament de nou producător-exportator”). Articolul 13 alineatul (4) din regulamentul de bază oferă posibilitatea societăților dintr-o țară în care măsurile sunt extinse în urma unei anchete în conformitate cu articolul 13 alineatul (3) să fie scutite de extinderea respectivă a măsurilor. Societatea Seil Wire & Cable (denumită în continuare „Seil”), un producător-exportator coreean al produsului în cauză, a solicitat o reexaminare în conformitate cu articolul 11 alineatul (4) și cu articolul 13 alineatul (4) din regulamentul de bază. Ancheta a demonstrat că Seil este un nou producător-exportator, în conformitate cu articolul 11 alineatul (4) din regulamentul de bază și că ar putea îndeplini criteriile pentru a i se acorda o scutire de la extinderea măsurilor, în conformitate cu articolul 13 alineatul (4) din regulamentul de bază. Prin urmare, se propune adoptarea de către Consiliu a prezentei propuneri de regulament, care adaugă societatea Seil pe lista producătorilor coreeni scutiți de aplicarea măsurilor. Prezentul regulament ar trebui să fie publicat în Jurnalul Oficial al Uniunii Europene. 310 || · Temeiul juridic Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene 329 || · Principiul subsidiarității Propunerea intră în sfera competenței exclusive a Uniunii. În consecință, principiul subsidiarității nu se aplică. || · Principiul proporționalității Propunerea respectă principiul proporționalității din următoarele motive: 331 || – Tipul acțiunii este descris în regulamentul de bază menționat anterior și exclude luarea de decizii la nivel național. 332 || – Nu sunt necesare indicații privind măsura în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii. || · Alegerea instrumentelor 341 || Instrumente propuse: regulament. 342 || Alte instrumente nu ar fi adecvate din următorul motiv: – regulamentul de bază menționat anterior nu prevede opțiuni alternative. 4) Implicațiile bugetare 409 || Propunerea nu are nicio implicație pentru bugetul Uniunii. 2012/0113 (NLE) Propunere de REGULAMENT AL CONSILIULUI de modificare a Regulamentului de punere în aplicare (UE) nr. 102/2012 al Consiliului de instituire a unei taxe antidumping definitive asupra importurilor de cabluri din oțel originare, printre altele, din Republica Populară Chineză, extinsă la importurile de cabluri din oțel expediate, printre altele, din Republica Coreea, indiferent dacă sunt sau nu declarate ca fiind originare din Republica Coreea CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 9 alineatul 4 și articolul 13 alineatul (4), având în vedere propunerea prezentată de Comisia Europeană (denumită în continuare „Comisia”), după consultarea comitetului consultativ, întrucât: A. MĂSURILE EXISTENTE (1) Prin Regulamentul (CE) nr. 1858/2005[2], Consiliul a instituit măsuri antidumping asupra importurilor de cabluri din oțel, inclusiv cablurile închise, altele decât cele din oțel inoxidabil, cu o secțiune transversală maximă care depășește 3 mm (denumite în continuare „anumite cabluri din oțel” sau „produsul în cauză”), încadrat în prezent la codurile NC ex 7312 10 81, ex 7312 10 83, ex 7312 10 85, ex 7312 10 89 și ex 7312 10 98, originare, printre altele, din Republica Populară Chineză (denumite în continuare „măsurile inițiale”). Măsurile cu privire la importurile respective au constat dintr-un nivel al taxei aplicabil prețului CIF net franco frontieră a Uniunii, înainte de aplicarea taxei vamale, de 60,4%. (2) La 12 august 2009 și ca urmare a unei cereri prezentate de Comitetul de legătură al industriilor cablurilor din sârmă din Uniunea Europeană (Liaison Committee of the EU Wire Rope Industries), Comisia a deschis o anchetă în conformitate cu articolul 13 din regulamentul de bază. Respectiva anchetă a fost încheiată prin Regulamentul (UE) nr. 400/2010, prin care Consiliul a extins taxa antidumping definitivă impusă anumitor cabluri din oțel originare din Republica Populară Chineză la importurile aceluiași produs expediat din Republica Coreea (denumite în continuare „măsurile extinse”). Prin același regulament, importurile produsului în cauză expediate de către anumite societăți coreene menționate în mod expres nu sunt supuse acestor măsuri pentru că s-a constatat că societățile în cauză nu eludează măsurile. Mai mult, chiar dacă unele dintre societățile coreene în cauză erau afiliate societăților din RPC care au făcut obiectul măsurilor inițiale, nu au existat dovezi care să ateste că aceste relații au fost stabilite sau utilizate în vederea eludării măsurilor în vigoare asupra importurilor originare din Republica Populară Chineză[3]. (3) Prin Regulamentul (UE) nr. 102/2012[4] și în urma unei reexaminări în perspectiva expirării măsurilor, în conformitate cu articolul 11 alineatul (2) din regulamentul de bază, Consiliul a menținut aceste măsuri. B. INIȚIEREA UNEI REEXAMINĂRI (4) Prin Regulamentul (UE) nr. 969/2011 din 29 septembrie 2011[5], Comisia a deschis o reexaminare a Regulamentului (UE) nr. 400/2010 în scopul determinării posibilității de a acorda o scutire de la măsurile respective unui exportator coreean, Seil Wire & Cable (denumit în continuare „solicitantul”), a abrogat taxa antidumping cu privire la importurile provenite de la solicitant și le-a supus înregistrării. (5) Reexaminarea a fost deschisă după ce Comisia a considerat că există suficiente elemente de probă prima facie privind afirmațiile solicitantului conform cărora este un nou producător-exportator, în conformitate cu articolul 11 alineatul (4) din regulamentul de bază și că ar putea îndeplini criteriile pentru a i se acorda o scutire de la extinderea măsurilor, în conformitate cu articolul 13 alineatul (4) din regulamentul de bază. (6) Prin urmare, s-a efectuat o examinare pentru a stabili dacă solicitantul întrunește criteriile pentru acordarea unei scutiri de la extinderea măsurilor în conformitate cu considerentele (5) – (7) din Regulamentul (UE) nr. 969/2011 al Comisiei, verificându-se dacă solicitantul: (i) nu a exportat produsul în cauză în Uniunea Europeană în cursul perioadei de anchetă utilizate pentru ancheta care a condus la măsurile extinse, și anume 1 iulie 2008 - 30 iunie 2009; (ii) nu a eludat măsurile aplicabile anumitor cabluri din oțel originare din China; precum și (iii) a început să exporte produsul în cauză în Uniunea Europeană după încheierea perioadei de anchetă utilizate pentru ancheta care a condus la măsurile extinse. (7) Comisia a căutat și a verificat toate informațiile pe care le-a considerat necesare în scopul determinării îndeplinirii criteriilor de mai sus. Acest proces a inclus o verificare la fața locului, la sediul solicitantului. C. CONSTATĂRI (8) Solicitantul a furnizat suficiente elemente de probă pentru a demonstra că îndeplinește toate cele trei criterii menționate în considerentul 6 de mai sus. Acesta a reușit, într-adevăr, să demonstreze că i) nu a exportat către Uniune produsul în cauză în perioada cuprinsă între 1 iulie 2008 și 30 iunie 2009, ii) nu a eludat măsurile aplicabile anumitor cabluri din oțel originare din China, și iii) a început să exporte produsul în cauză către Uniunea Europeană după 30 iunie 2009. Prin urmare, o scutire trebuie să fie acordată societății în cauză. D. MODIFICAREA LISTEI SOCIETĂȚILOR CARE BENEFICIAZĂ DE O SCUTIRE DE LA MĂSURILE EXTINSE (9) Având în vedere constatările investigației, indicate în considerentul (8) de mai sus, s-a ajuns la concluzia că societatea Seil Wire & Cable ar trebui să fie adăugată pe lista societăților care sunt scutite de taxa antidumping definitivă instituită prin Regulamentul (UE) nr. 102/2012 asupra importurilor anumitor cabluri din oțel originare din Republica Populară Chineză, extinsă la importurile anumitor cabluri din oțel expediate din Republica Coreea. Prin urmare, Seil Wire & Cable ar trebui să fie adăugată pe lista societăților menționate în mod individual la articolul 1 alineatul (4) din Regulamentul de punere în aplicare (UE) nr. 102/2012 al Consiliului. Astfel cum se prevede la articolul 1 alineatul (2) din Regulamentul (UE) nr. 400/2010, aplicarea scutirii este condiționată de prezentarea către autoritățile vamale ale statelor membre a unei facturi comerciale valabile, care trebuie să fie conformă cu cerințele prevăzute în anexa la regulamentul respectiv. În cazul în care această factură nu este prezentată, taxa antidumping continuă să se aplice. (10) Solicitantul și industria din Uniune au fost informați cu privire la constatările anchetei și au avut ocazia să își prezinte observațiile. Observațiile lor au fost luate în considerare, după caz, ADOPTĂ PREZENTUL REGULAMENT: Articolul 1 Tabelul menționat la articolul 1 alineatul (4) din Regulamentul de punere în aplicare (UE) nr. 102/2012 al Consiliului se înlocuiește cu următorul tabel: Țara || Societate || Cod TARIC adițional Republica Coreea || Bosung Wire Rope Co., Ltd, 568,Yongdeok-ri, Hallim-myeon, Gimae-si, Gyeongsangnam-do, 621-872 || A969 || Chung Woo Rope Co., Ltd, 1682-4, Songjung-Dong, Gangseo-Gu, Busan || A969 || CS Co., Ltd, 287-6 Soju-Dong Yangsan-City, Kyoungnam || A 969 || Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan || A969 || Dae Heung Industrial Co., Ltd, 185 Pyunglim – Ri, Daesan-Myun, Haman – Gun, Gyungnam || A969 || DSR Wire Corp., 291, Seonpyong-Ri, Seo-Myon, Suncheon-City, Jeonnam || A969 || Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul || A969 || Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan || A969 || Seil Wire and Cable, 47-4, Soju-Dong, Yangsan-Si, Kyungsangnamdo || A994 || Shin Han Rope Co., Ltd, 715-8, Gojan-Dong, Namdong-gu, Incheon || A969 || Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan || A969 || Young Heung Iron & Steel Co., Ltd, 71-1 Sin-Chon Dong,Changwon City, Gyungnam || A969 Articolul 2 Autoritățile vamale sunt invitate să suspende înregistrarea importurilor prevăzută la articolul 3 din Regulamentul (UE) nr. 969/2011. Nu se percepe nicio taxă antidumping asupra importurilor astfel înregistrate. Articolul 3 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Consiliu, Președintele [1] JO L 343, 22.12.2009, p. 51. [2] JO L 299, 16.11.2005, p. 1. [3] A se vedea considerentul (80) din Regulamentul (UE) nr. 400/2010. [4] JO L 36, 9.2.2012, p. 1. [5] JO L 254, 30.9.2011, p. 7.